تورکیه‌نین میللی مودافعه ناظیری حولوصی آکار ترور تشکیلات‌لاری ایله موباریزه‌نین ان سون تروریستی یوخ ائدنه قدر اؤلکه ایچی و خاریجینده فاصیله‌سیز داوام ائدجگینی بیلدیردی.
30 آوقوست ظفر بایرامی و تورکیه سلاح‌لی قوه‌لری گونو موناسیبتی ایله تبریک مئساژی پای‌لاشان حولوصی آکار دئییب:"26 آوقوست 1071-جی ایلده مالازگیرد میدان محاربه‌سینده قازاندیغی قلبه ایله آنادولونو وطن ائدن تورک خالقی، یئنه بیر آوقوستون 26-ده باشلادیغی و 30 آوقوستدا (1922) باشا ووردوغو ظفرله آنادولونون همیشه‌لیک بیر تورک یوردو اولا‌راق قالاجاغینی بوتون دونیایا چاتدیردی. تورکیه اوردوسو بو گون ده وطنینی قوروماق عزمینی قطعیت ایله داوام ائتدیریر. فتح الله چی ترور تشکیلاتی (فتو)، بولوجولری، پ.کا.کا/کا.ج.کا /پ.ی.د-ی.پ.گ و داعش-له موباریزه ان سون تروریست یوخ ائدی‌لنه قدر اؤلکه ایچی و خاریجینده فاصیله‌سیز سوره‌جک".
